kardosdrur/scandi-wiki huggingface dataset:
Børs (flertydig)

Børs eller børsen har betydninger:
 Børs – er en organiseret markedsplads, der faciliterer handel med typisk værdipapirer som aktier og obligationer til priser, der fastsættes af markedet.
 Københavns Fondsbørs
 :Kategori:Børser
 Dagbladet Børsen
 Børsen – bygning på Slotsholmen i København, som ikke mere anvendes som børs.
 Børsen (dokumentarfilm) – dansk dokumentarfilm fra 1965 af Tue Ritzau

Se også 
 Rygtebørs
Mingan Archipelago National Park Reserve

Mingan Archipelago National Park Reserve  er en nationalpark i Québec i Canada. Området, som blev nationalpark i 1984, består af omkring tredive kalkstensøer og over 1.000 småøer af granit.

I løbet af ynglesæsonen bor omkring 35.000 par havfugle af 12 forskellige arter, blandt andet lunde i området. Blandt pattedyrene findes bæver, nordamerikansk odder, bisamrotte, egern, polarhare, ræv, sølvræv, hermelin, forskellige arter flagermus og et antal smågnavere.

Eksterne kilder/henvisninger 

Officielt websted

Nationalparker i Canada
Québec
Etableret i 1984
Mørkets melodi

Mørkets melodi (originaltitel Play Misty for Me) er en psykologisk thriller fra 1971 instrueret af Clint Eastwood i hans debut som filminstruktør. Han spiller selv hovedrollen. Derudover medvirker Jessica Walter og Donna Mills. Musikken blev komponeret af Dee Barton. I filmen spiller Eastwood radiovært, der bliver stalket af en besat kvindelig fan.

Handling 
David "Dave" Garver (Eastwood), er en radiovært, som stadig bliver opfordret til at spille den samme melodi ("Misty") af en kvindelig lytter. Han kommer efterhånden i kontakt med kvinden, og bliver herefter indviklet i en psykopats vanvittige virkelighed.

Medvirkende 
Clint Eastwood som Dave Garver
Jessica Walter som Evelyn Draper
Donna Mills som Tobie Williams
John Larch som Sgt. McCallum
Jack Ging som Frank
Irene Hervey som Madge
James McEachin som Al Monte
Clarice Taylor som Birdie
Don Siegel som Murphy (som Donald Siegel)

Modtagelse 
Filmen var en finansiel succes og indspillede for 10,6 mod et budget på kun $725.000. I indspillede $5.413.000 i hjemlandet.

Den fik positive anmeldelser og har 83% "fresh" på siden Rotten Tomatoes.

Jessica Walter blev nomineret til en Golden Globe Award i 1972 for Best Actress - Drama, men tabte til Jane Fonda i filen Klute.

Referencer

Eksterne Henvisninger 

Psykologiske thrillere
Amerikanske film fra 1971
Film instrueret af Clint Eastwood
Myotis

Myotis er en slægt af flagermus i familien barnæser.

Udseende 
Arterne når en kropslængde (hoved og krop) på 35 til 100 mm og en halelængde på 28 til 65 mm. Underarmen bliver 28 til 70 mm lang. Små arter som Myotis siligorensis vejer bare 2,3 til 2,6 g og store arter som stor museøre (Myotis myotis) vejer 18 til 45 g. Oftest er pelsen på oversiden brunlig og på undersiden noget lysere. Nogle arter skifter i årets løb mellem en lysere og en mørkere pels. Visse arter er mere orange eller har en hvidlig underside.

Levevis 
Slægtens medlemmer forekommer i mange forskellige biotoper. Nogle arter foretrækker nåleskove, andre tør buskvegetation og en tredje gruppe findes især i fugtige områder. Hvilepladsen er oftest en grotte. Desuden anvendes huller i træer, tæt vegetation og steder som er skabt af mennesker. Afhængig af arten dannes ved hvilepladsen mindre flokke eller store kolonier med flere tusind medlemmer.

Flere arter som om sommeren lever i tempererede områder vandrer før vinteren til varmere egne. Desuden findes flere arter som går i vinterdvale.

De fleste medlemmer jager insekter. Nogle arter har desuden spindlere, tusindben eller små fisk som føde. Myotis vivesi flyver undertiden over havet nær kysten for at fange krebsdyr og småfisk.

Hos arter som lever i tempererede regioner sker parringen normalt om efteråret. Hannens sæd gemmes i hunnens kønsdele og æggets befrugtning sker om foråret. Forskellige arter som lever i troperne kan parre sig hele året og nogle arter som Myotis albescens kan have to kuld per år. Drægtigheden varer 50 til 70 dage, hvorefter oftest en unge fødes. Hos Myotis austroriparius er tvillinger mere hyppige. Hunner af flere arter fra slægten danner før ungernes fødsel egne kolonier som er adskilte fra hannerne.

Generelt lever slægtens medlemmer maksimalt 6 til 7 år. Visse individer kan dog blive meget ældre. Enkelte individer af Myotis lucifugus er for eksempel blevet cirka 30 år.

Tandformlen for slægten lyder 2133/3133. Dermed har Myotis-arterne det maksimale antal tænder blandt flagermus, nemlig 38.

Udbredelse 
Slægten Myotis er den artrigeste og mest udbredte flagermusslægt i verden. Udbredelsesområdet strækker sig over alle kontinenter. Den forekommer dog ikke i Arktis og på mange oceaniske øer.

Arter 
Der findes omkring 100 arter i slægten Myotis. Blandt disse er:

 Myotis nattereri (Frynseflagermus)
 Myotis brandti (Brandts flagermus)
 Myotis mystacinus (Skægflagermus)
 Myotis dasycneme (Damflagermus)
 Myotis daubentoni (Vandflagermus)
 Myotis bechsteini (Bechsteins flagermus)
 Myotis myotis (Stor museøre)

Billeder

Noter

Eksterne henvisninger 

Småflagermus
Cereno Upham Jones

Cereno Upham Jones (1767–1851) var en landmand, købmand og politisk figur i Nova Scotia, Canada. Han repræsenterede Annapolis County i Nova Scotia House of Assembly fra 1816 til 1818.

Han blev født i Annapolis County, Nova Scotia, søn af Elisha Jones. Han blev valgt til den provinsielle forsamling i et valg i 1816 afholdt efter Peleg Wiswall blev dommer. Efter sin fuldførte periode i forsamlingen, arbejdede Jones som dommer for retfærdighed og fred i Court of Common Pleas. Han døde i Weymouth.

Hans datter Eliza giftede sig med Samuel Campbell, som også arbejdede i den lokale forsamling. Hans oldebarn Herbert Ladd Jones blev også valgt ind i Canadian House of Commons.

Referencer 
 Calnek, W. A. History of the County of Annapolis, Nova Scotia : Including Old Port Royal & Acadia (1999)  (Engelsk)

Politikere fra Canada
Landmænd
Nova Scotia
Hotel Hafen Flensburg

Hotel Hafen Flensburg (også Hotel Havn Flensborg, tidligere Kayser’s Hof) er et hotel i Flensborg. Hotellet ligger i Flensborgs indre by ved Skibbroen. Bygningen, der er fra 1900-tallet, har været igennem en omfattende restaurering de sidste år. Tidligere blev bygningen bland andet anvendt som bordel. Det nuværende 4-stjerne-hotel råder over 69 hotelværelser og lejligheder, mødelokaler, et restaurant og et wellnessområde.

Eksterne henvisninger 

 Hotellets hjemmeside

Flensborg
Hoteller i Tyskland
FaZe

FaZe er et esportshold, de har mange hold inde for mange spil. FaZe blev grundlagt som en gaming-klan på YouTube af FaZe ClipZ, FaZe Resistance og FaZe Housecat (senere navngivet Timid), som laver videoer i videospillet Call of Duty.

Holdet blev senere ledet af nuværende leder og ejer FaZe Apex. Under Call of Duty: Black Ops 2 i 2012 besluttede de sig dog for at prøve kræfter i den konkurrencemæssige del af spillet. FaZe Red kom på 3. pladsen i Call of Duty Championship 2015 og vandt sæson 3 mesterskaber i 2015. The FaZe YouTube-kanal blev oprettet den 30. maj 2010, og den 6. januar 2016 havde kanalen 3.566.201 abonnenter.

Januar 2016 oprettede FaZe Clan også et Counter-Strike-hold, hvilken på nuværende tidspunkt består af norske Håvard "rain" Nygaard, slovakiske Ladislav "GuardiaN" Kovács, svenske Olof "olofmeister" Kajbjer, bosniske Nikola "NiKo" Kovač og danske Finn "karrigan" Andersen, som er holdets kaptajn. Holdets coach hedder Robert "RobbaN" Dahlström.

Eksterne henvisninger 
 YouTube Kanal 

YouTube-kanaler
E-sportsklaner
Kingswear Castle

Kingswear Castle er en fæstning på Englands sydkyst i Devon. Det blev bygget mellem 1491 og 1502 til kystartilleri i form af kanoner.

Som følge af kanonernes begrænsede rækkevidde var fæstningen ved Kingswear beregnet til at samarbejde med Dartmouth Castle på den modsatte bred, så de sammen kunne dække den snævre indsejling til floden Dart. I takt med at krudtvåben udviklede sig og rækkevidden blev øget, udskiftede man kanonerne på Dartmouth Castle, så de kunne sigte længere ud i strædet mod den Engelske Kanal. Dette mindskede Kingswear Castles defensive rolle.

Til forskel fra Dartmouth Castle er Kingswear Castle ejet af Landmark Trust og er generelt ikke åben for offfentligeheden.

Se også 
Liste over borge og slotte England

Eksterne henvisninger 
The Landmark Trust
Detaljer, kort og fot

Slotte i Devon
Super Meat Boy

Super Meat Boy er et videospil designet af Edmund McMillen og Tommy Refenes og udviklet af Team Meat. Det er efterfølgeren til McMillen og Jonathan McEntees browserspil Meat Boy fra 2008. Spillet blev udgivet på Xbox 360 gennem Xbox Live Arcade i oktober 2010, på Microsoft Windows i november 2010, OS X et år senere i november 2011 og til Linux i december 2011. I spillet kontrollerer spillerne Meat Boy, en rød, terningformet karakter, imens han forsøger at redde sin kæreste, Bandage Girl, fra spillets Dr. Fetus.

Gameplay 
Super Meat Boy er et platformspil, hvor spillerne styrer en lille rød, terningformet karakter ved navn Meat Boy, der skal redde hans terningformet, stærkt forbundet kæreste Bandage Girl fra den onde videnskabsmand Dr. Fetus. Spillet er opdelt i kapitler, der tilsammen indeholder omkring 300 baner. Banerne kan spilles i vilkårlig rækkefølge, men alle baner skal gennemføres, for at man kan spille mod kapitlets boss. Når bossen er dræbt åbnes der op for næste kapitel. Når en bane er blevet gennemført, får spilleren en karakter, baseret på hvor hurtigt banen er gennemført.

Eksterne henvisninger 
 

 
 Original spil via Newgrounds

Referencer 

Computerspil fra 2010
Saguenay–St. Lawrence Marine Park

Saguenay–St. Lawrence Marine Park er en marine-nationalpark i den canadiske provins Québec. Marinparken ligger hvor floden Saguenay River udvider sig til en fjord og møder floden Saint Lawrence.

Det var den første af Canadas nationalparker i Québec som blev oprettet for at beskytte det marine miljø. Mange hvaler , blandt andet en stor flok hvidhvaler, kommer i området på grund af store mængder føde i vandet der.

Hvert år besøger mange turister området via byen Tadoussac, som ligger ved Saguenays udmunding, for at se hvalerne.

Eksterne kilder/henvisninger 

 Officielt websted
 Om parken

Nationalparker i Canada
Québec
Etableret i 1998
École de l'Air

École de l'Air er et militærakademi og en grande école, der uddanner linje-officerer til Frankrigs luftvåben, Armée de l'air. École de l'Air er beliggende på flyvevåbnets flyvestation i Salon-de-Provence i France.

Instituttet blev oprettet i 1933 og har i dag omkring 500 studerende.

Uddannelser der kan gennemføres 
 Ingeniør École de l'Air ;
 Mastère Spécialisé (i partnerskab med École nationale de l'aviation civile og Institut supérieur de l'aéronautique et de l'espace) ;
 Gratis online kurser på univeristetsniveau via internette i luftforsvar.

Berømte alumne 
 Léopold Eyharts, ESA-astronaut

Referencer

Eksterne henvisninger 
 École de l'Air 

Uddannelsesinstitutioner i Frankrig
Tekniske universiteter
Frankrigs militær
Eric Garcetti

Eric Michael Garcetti (født 4. februar 1971) er den nuværende borgmester i Los Angeles og tidligere medlem af Los Angeles byråd, der repræsenterer det 13. distrikt. Han fungerede som formand for rådet fra 2006 til 2012.

Referencer

Eksterne visninger 

 Kontoret for borgmester Erik Garcetti 
 Eric Garcetti's Hjemmeside 
 Eric Garcetti Kennedy New Frontier Award Winner 
 Garcetti bøde for Etik Overtrædelse 
 Eric Garcetti's gæst DJ projekt på KCRW 

Borgmestre fra USA
Amerikanere i 1900-tallet
Amerikanere i 2000-tallet
Landsforeningen Spor

Spor – Landsforeningen for voksne med senfølger af seksuelle overgreb (kort: "Landsforeningen Spor") er en NGO, hvis indledende aktivitetet begyndte i 2004. Foreningen drives primært af aktive, frivillige medlemmer, og det er dens formål at synliggøre voksnes senfølger efter seksuelle overgreb, at skabe rammer for medlemmerne og forbedre deres forhold.

Se også 
 Senfølger af seksuelle overgreb i barndommen

Noter og eksterne henvisninger 
 Foreningens hjemmeside (historie) 

Ngo'er
Organisationer fra Danmark
Etableret i 2004
Kælkebakke

En kælkebakke er bakke, der bruges til kælkning (og lignende virksomhed).

Forudsætningerne for kælkebakker er:
sne
et jævnt fald, uden huller eller andre alvorlige forhindringer
et plant område nederst til at standse kælken på - helst uden væsentlig trafik.

Mange kælkebakker ligger i landlige områder i udkanten af en by. Undertiden har byplanlæggere bibeholdt eller anlagt kælkebakker i byområder. 

Uden for vintersæsonen kan kælkebakker anvendes til andre formål fx drageflyvning eller til landbrugsformål som græsning for dyr.

Eksterne henvisninger 
"Kælkebakke" (Ordbog over Det danske Sprog)

Sne
Kristel Lisberg

Kristel Lisberg (født 1989, voksede op i Tvøroyri) er en sangerinde fra Færøerne. Hun har boet i Danmark de seneste år, hvor hun blev et kendt navn, da hun deltog i X Factor i 2012. I 2014 udgav hun singlen "Without You", og i 2015 udgav hun endnu en single "September", der er en meget personlig sang, der er tilegnet hendes bror, som døde i en trafikulykke i 1999 kun 19 år gammel. Hun har deltaget som solist i Dansk Melodi Grand Prix 2016 med sangen "Who Needs a Heart?".

Kristel Lisberg fortalte til Færøernes Radio, Kringvarp Føroya, at det ver Danmarks Radio der havde henvendt sig til hende og havde bedt hende om at synge en af sangene, der var indstillet til Dansk Melodi Grand Prix 2016. Who Needs a Heart og er skrevet af to svenske sangskrivere: Sara Ljunggren og Jonas Gladnikoff.

Kristel havde sin første optræden allerede som 7 årig, og efterfølgende turnerede hun rundt Færøerne som 12 årig sammen med sin far, Jens Lisberg, som er en af Færøernes velkendte country-sangere.

Kristel har studeret på Københavns Erhvervsakademi og blev uddannet som optiker i slutningen af januar 2016. Hun arbejder hos Louis Nielsen..

Kristel er med i en nye TV-konkurrence på DK4 og er pr. november 2016 også snart ude med en ny single.

Udgivelser

Single 
 2015 - September
 2014 - Without You
 2011 - In The Lights (vocal, komponist og tekstforfatter: Kristel Lisberg)
 2003 - Aint No Love

Priser og nomineringer 
 2015 - Nomineret til Faroese Music Awards i kategorien Årets sangerinde
 2012 - Nomineret til Planet Awards i kategorien Årets nye artist/band

References 

Deltagere ved Dansk Melodi Grand Prix 2016
Deltagere i X Factor (Danmark)
Sangere fra Færøerne
Personer fra Tvøroyri
Komponister fra Færøerne
Sangskrivere fra Færøerne
Østensjøbanen

Østensjøbanen er en af de fire østlige baner på T-banen i Oslo, der ligger mellem Hellerud og Mortensrud.

Banen betjenes af T-banens linje 3, der går mellem Kolsås på Kolsåsbanen og Mortensrud.

Historie 
I 1926 åbnedes en sporvejslinje fra fra Vålerenga til Oppsal, der fra Brynseng hovedsageligt lå i eget tracé og dermed fungerede som en forstadsbane. Banen skulle betjene den såkaldte Østensjøbyen: Oppsal, Bøler og Manglerud, der ligesom banen havde navn efter den nærliggende Østensjøvannet. Efter at Lambertseterbanen åbnede i 1957, og Manglerud fik egen station, betjente banen kun områderne på østsiden af Østensjøvannet. Sporvejslinjen blev forlænget til Bøler i 1958. Efterfølgende blev banen ombygget med strømskinne fra Brynseng og gjort til en del af T-banenettet i 1967. Den blev også forlænget til Skullerud via Bogerud i 1967, hvorved alt større bebyggelse i det sydøstlige Oslo (nu bydelen Østensjø) på det tidspunkt var dækket.

Nogle år efter gik Oslo kommune imidlertid i gang med arbejdet med nye boligområder længere mod sydøst, der nu alle ligger i bydelen Søndre Nordstrand. Ved Mortensrud med Lofsrud og Bjørndal lidt længere mod syd begyndte udbygningen midt i 1980'erne. I 2001'erne begyndte man også at planlægge yderligere udbygning øst for Bjørndal på den ande side af Europavej E6 med områderne Gjersrud/Stensrud. Disse udbygninger medførte, at man forlængede Østensjøbanen, selvom man også havde overvejet Lambertseterbanen til formålet. Mortensrud Station blev åbnet i 1997 og er i dag banens endestation.

I 2010 så Ruter i en rapport på forskellige muligheder for at dække de andre nye områder i bydelen. En af hovedmulighederne er yderligere forlængelse af Østensjøbanen, mens en forlængelse af sporvejen Ekebergbanen er et alternativ. Rapporten anslog at en forlængelse af Østensjøbanen i fuldt omfang vil koste 2,1 mia. NOK og kræve seks nye stationer ved:
 Lofsrud (13,7)
 Bjørnholt (14,7)
 Bjørndal senter (15,6)
 Bjørndal sør (16,5)
 Gjersrud sør (17,4)
 Stensrud (18,3)

Afstand fra Jernbanetorget i antal km i parentes. Mortensrud Station ligger 13,0 km fra Jernbanetorget.

Hvad passagertallene angår skriver rapporten: "Det samlede antal påstigende pr. døgn på de seks nye metrostationer frem til  Gjersrud-Stensrud er beregnet til omkring 14.000, i gennemsnit ca. 2.300 påstigende pr. station. Det er mere end hvad de fleste stationer på Østensjøbanen har i dag."

Projektet er imidlertid ikke med i Oslopakke 3.

Noter

Eksterne henvisninger 

AS Oslo Sporveier 
Oslo kommune, Byarkivet

T-banen i Oslo
Oslos sporveje
Etableret i 1926
Mary Kubica

Mary Kubica er en amerikansk forfatter med bestsellere som The Good Girl og Pretty Baby.
Hun er uddannet i historie og amerikansk litteratur fra Miami University i Oxford, Ohio. 
Hendes debutroman, The Good Girl, udkom på dansk i 2015.

Bøger på dansk 
 Den perfekte pige (2015)

Noter

Eksterne henvisninger 
 Officiel hjemmeside

Forfattere fra USA
Asienmesterskabet i håndbold 2016 (mænd)

Asienmesterskabet i håndbold for mænd 2016 var den 17. udgave af Asienmesterskabet i håndbold for mænd. Turneringen blev afholdt i Isa Town i Bahrain, som var værtsland for mesterskabet for tredje gang. De to første gange var i 1993 og 2014. Oprindeligt var de Forenede Arabiske Emirater blevet tildelt værtskabet, men efter at emiraterne havde trukket sig, udpegede AHF den 3. november 2015 Bahrain som erstatning.

Mesterskabet blev vundet af de forsvarende mestre fra , som i finalen besejrede værtslandet  med 27-22, og som dermed vandt asienmesterskabet for anden gang. Bronzemedaljerne gik til , som i bronzekampen vandt med 25-16 over .

Turneringen fungerede også som den asiatiske del af kvalifikationen til VM 2017, og holdene spillede om tre pladser pladser ved VM-slutrunden i Frankrig, hvortil  som viceverdensmestre, allerede var kvalificeret, samt én plads i den interkontinentale VM-kvalifikantionsturnering. De tre ledige pladser ved VM-slutrunden gik til holdene, der sluttede på anden- til fjerdepladsen, ,  og , men  sikrede sig Asiens pladse i den interkontinentale kvalifikation ved at besætte femtepladsen ved mesterskabet.

Resultater 

Alle kampene blev spillet Khalifa Sports City Hall i Isa Town, Bahrain.

Indledende runde 

I den indledende runde var de 12 hold opdelt i to grupper med seks hold. Hver gruppe spillede en enkeltturnering alle-mod-alle, og de to bedst placerede hold i hver gruppe gik videre til semifinalerne. Nr. 3 og 4 i hver gruppe gik videre til placeringskampene om 5.- til 8.-pladsen, mens de sidste fire hold spillede om placeringerne 9-12.

Gruppe A

Gruppe B

Slutspil

Medaljekampe 

Semifinalerne havde deltagelse af de fire hold, som sluttede blandt de to bedste i deres indledende gruppe.

Placeringskampe om 5.- til 8.-pladsen 

Placeringskampene om 5.- til 8.-pladsen havde deltagelse af de fire hold, som sluttede som nr. 3 eller 4 i deres indledende gruppe.

Placeringskampe om 9.- til 11.-pladsen 

Placeringskampene om 9.- til 11.-pladsen havde deltagelse af de tre hold, som sluttede som nr. 5 eller 6 i deres indledende gruppe.

Samlet rangering

Eksterne henvisninger 
 Asian Handball Federation  
 AHF - Draw result 
 AHF - Match schedule 
 Handball World Archive - Men Handball XVII Asia Championship 2016 
 Bahrain News Agency - Bahrain ready to host Asian Men’s Handball Championship (13. januar 2016) 
 Handball Planet - Bahrain to host 17th Asian Handball Championship! (3. november 2015)

Noter 

Håndbold i 2016
2016 (mænd)
Manama
Håndbold i Bahrain
Nordflagermus

Nordflagermusen (Eptesicus nilssonii) er en flagermus i familien barnæser. Den er udbredt i Central- og Nordeuropa og videre østpå. Nordflagermusen er set enkelte gange i Danmark i Øresundsområdet som tilflyver fra Skåne, hvor den er meget almindelig. Det er den nordligst forekommende flagermus i Europa og kan optræde nord for polarcirklen. Den er vurderet som utilstrækkelige data på den danske rødliste 2019.

Referencer

Eksterne henvisninger 
 Herluf Winge (1857-1923). Bind 5: Pattedyr i bogserien Danmarks Fauna. Gads Forlag 1908
 Jens Rydell: Eptesicus nilssonii. In: Mammalian Species. 430, 1995, side 1–7.

Småflagermus
Leislers flagermus

Leislers flagermus (Nyctalus leisleri) er en flagermus i familien barnæser. Den er udbredt i Europa nordpå til Nordtyskland. Den er særligt almindelig i Irland. Mod syd findes den til Nordafrika og østpå til Iran og Uzbekistan. Leislers flagermus er konstateret en enkelt gang i Danmark i 2003. Den er vurderet som utilstrækkelige data på den danske rødliste 2019.

Referencer

Eksterne henvisninger 

Småflagermus
Efterretningsskib

Et efterretningsskib eller spionskib er et skib hvis primære opgave er at indhente efterretninger, typisk ved hjælp af sofistikeret SIGINT-udstyr. I en større sammenhæng kan man betragte ethvert skib der kan indhente en for for informationer som et potentielt spionskib.

At drive et efterretningsskib er dyrt på grund af de høje omkostninger og det avancerede udstyr og det er som regel derfor kun nationalstater der opererer efterretningsskibe. Et efterretningsskib er som regel underlagt et lands marine, selvom de også kan være underlagt et lands efterretningstjeneste.

Militære skibe kan udgive sig som civile skibe såsom trawlere, som kunne forventes at forblive i et område i en længere periode. Skibe som benyttes til at landsætte eller afhente spioner eller specialstyrker bliver somme tider også omtalt som spionskibe.

Historie 
Efterretningsskibe i den moderne verden har været i brug siden starten af den kolde krig og blev benyttet af alle de større magter. Udover at aflytte modstanderens elektroniske udsendelser og flådebevægelser benyttede man også skibene til at monitere atomprøvesprængninger og især ICBM-tests.

En af de vigtigste funktioner for efterretningsskibe under den kolde krig, især i 1960'erne, var at indhente akustiske signaturer på undervandsbåde. Disse signaturer kunne ofte identificere ubådstypen eller endda den enkelte ubåd og var derfor enormt vigtige i antiubådskrigsførelse. I denne periode benyttede USA omkring 80 fartøjer der normalt var omtalt som "miljøundersøgelsesskibe", mens Sovjetunionen havde omkring 60 skibe, der ofte var konverterede trawlere eller hydrografiforskningsskibe. 

I slutningen af 1980'erne var det en offentlig kendt hemmelighed at et stor del af den sovjetiske fiskeriflåde på flere tusinde skibe var blevet udstyret med sofistikeret signalefterretningsudstyr og på denne måde fungerede som et spionskib selvom skibenes primære opgave stadig var fiskeri.

Operationsmønster 
 

Et efterretningsskib forbliver som regel i internationalt farvand. (eller i det mindste udenfor mållandets territorialfarvand, så man ikke krænker landets suverænitet. Fra dette område vil man benytte sit elektroniske udstyr til at monitorere skibs- og lufttrafikken og radio- og radarfrekvenser og forsøge at opfange og aflæse krypterede radio og telefonkommunikation. Disse indhentningsformer foregår primært ved hjælp af passive systemer, selvom aktive systemer såsom radar og sonar kan benyttes til at detektere skibs og flybevægelser. Aktive udsendelser med radar eller sonar betyder dog at der er en risiko for at afsløre skibets formål.

Rumsporingsskibe benyttes typisk til at spore og arbejde med satellitter og spionsatellitter og har i den egenskab nogle af de samme indhentningskapaciteter som et efterretningsskib og er næsten altid opereret af en nation. De benyttes af og til som efterretningsskibe, især i forbindelse med fremmede staters missiltestaffyringer.

Se også 
 Oste-klassen
 F/S Marjata

Referencer 

Krigsskibe
Spionage
Overvågning
Efterretning